MUNICIPIUL CRAIOVA

CONSILIUL LOCAL AL  MUNICIPIULUI CRAIOVA

HOTĂRÂREA NR.432
privind  aprobarea actualizării indicatorilor tehnico-economici și a contribuției de la bugetul local pentru obiectivul de investiții „Consolidarea și creșterea eficienței energetice a clădirilor publice din municipiul Craiova – Liceul Charles Laugier Craiova – Corp de clădire C9”,  aprobat pentru finanțare prin Programul național de consolidare a clădirilor cu risc seismic ridicat – Subprogramul proiectarea și execuția lucrărilor de intervenții pentru clădirile de interes și utilitate publică
             Consiliul Local al Municipiului Craiova, întrunit în şedinţa ordinară din data de 27.08.2026;
       Având în vedere referatul de aprobare nr.285206/2026, raportul nr. 290709/2026 întocmit de Direcţia Investiţii, Achiziţii şi Licitaţii și raportul de avizare nr.290846/2026 întocmit de Direcţia Juridică, Asistenţă de Specialitate şi Contencios Administrativ prin care se propune aprobarea actualizării indicatorilor tehnico-economici și a contribuției de la bugetul local pentru obiectivul de investiții „Consolidarea și creșterea eficienței energetice a clădirilor publice din municipiul Craiova – Liceul Charles Laugier Craiova – Corp de clădire C9”, aprobat pentru finanțare prin Programul național de consolidare a clădirilor cu risc seismic ridicat – Subprogramul proiectarea și execuția lucrărilor de intervenții pentru clădirile de interes și utilitate publică și avizele nr.31/2026 al Comisiei I - Buget Finanţe, Studii, Prognoze şi Administrarea Domeniului, nr.23/2026 al Comisiei II - Urbanism, Protecţia Mediului şi Conservarea Monumentelor și nr.35/2026 al Comisiei V - Juridică, Administraţie Publică şi Drepturi Cetăţeneşti;
În conformitate cu prevederile  art.44 alin.1 din Legea nr.273/2006 privind finanțele publice locale, cu modificările și completările ulterioare, ale Hotărârii Guvernului  nr.907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale Ordonanţei de Urgenţă a Guvernului nr.114/2018 privind instituirea unor măsuri în domeniul investiţiilor publice şi a unor măsuri fiscal-bugetare, modificarea şi completarea unor acte normative şi prorogarea unor termene, ale Legii nr.212/2022 privind unele măsuri pentru reducerea riscului seismic al clădirilor şi Ordinului ministrului dezvoltării, lucrărilor publice şi administraţiei nr.2853/2022 pentru aprobarea Normelor metodologice de aplicare a prevederilor Legii nr. 212/2022;
 În temeiul art.129 alin.2 lit.b coroborat cu alin.4 lit.d, art.139 alin.3 lit.h, art.154 alin.1 și art.196 alin.1 lit.a din Ordonanţa de Urgenţă a Guvernului nr.57/2019 privind Codul Administrativ;
HOTĂRĂŞTE:

Art.1. Se aprobă actualizarea indicatorilor tehnico-economici aferenți obiectivului de investiții “CONSOLIDARE ȘI CREȘTEREA EFICIENȚEI ENERGETICE A CLĂDIRILOR PUBLICE DIN MUNICIPIUL CRAIOVA – LICEUL CHARLES LAUGIER CRAIOVA – CORP DE CLĂDIRE C9”, conform anexei nr.1 care face parte integrantă din prezenta hotărâre.

Art.2. Se aprobă  finanțarea din bugetul local al municipiului Craiova, a sumei de 9.652.373,34 lei, TVA inclus, reprezentând categoriile de cheltuieli finanțate de la bugetul local, conform prevederilor art. 10 din Normele Metodologice, aprobate prin Ordinul ministrului dezvoltării, lucrărilor publice şi administraţiei nr. 2853/2022, cu identificarea categoriilor de cheltuieli ce se finanțează de la bugetul de stat și a celor suportate de beneficiar în devizul general, conform anexei nr. 2 care face parte integrantă din prezenta hotărâre.
Art.3. Pe data prezentei hotărâri, se modifică în mod corespunzător Hotărârea            Consiliului Local al Municipiului Craiova nr.594/2024.
Art.4. Prezenta hotărâre va fi comunicată Prefectului Județului Dolj si va fi dusă la îndeplinire de Primarul Municipiului Craiova, prin aparatul de specialitate: Compartimentul  Administraţie Publică Locală şi Relaţii cu Consiliul Local, Direcţia Investiţii, Achiziţii şi Licitaţii și Direcția Economico – Financiară.

